

**СТОЛИЧНА ОБЩИНА-РАЙОН „НОВИ ИСКЪР”**

**гр. Нови Искър, ул. “Искърско дефиле” № 121, п.к. 1281, тел.: 991-72-30; факс: 991 76 23 е-mail: info@novi-iskar.bg**

**З А П О В Е Д**

На основание чл. 46, ал. 1, т. 11 и ал. 2 от Закона за местното самоуправление и местната администрация, чл. 10, ал. 2, вр. чл. 13, ал. 2, предл. 1 от Наредбата за реда и начина за провеждане на обществени обсъждания в областта на пространственото развитие и устройство на територията на Столична община, във връзка с чл. 12, т. 2, 3 и 4 от Закона за устройството и застрояването на Столична община

НАРЕЖДАМ**:**

Да се проведе процедура по обществено обсъждане на инвестиционно намерение с предмет: „Изграждане на комбинирана спортна площадка за волейбол и баскетбол в с. Мировяне“, която да бъде изградена върху имот - публична общинска собственост, с идентификатор 48393.4989.75, с начин на трайно ползване - спортно игрище, заключен между улиците между ул. “Леденика“ и ул. "Перуника“, с възложител СО – район „Нови Искър“, при следните условия и ред:

1. За запознаване на заинтересованите лица екземпляр от материалите относно инвестиционното намерение на хартиен носител да се предостави в деловодството на Район „Нови Искър“, а електронен екземпляр да се публикува на интернет страницата на района в раздел „Съобщения“: <https://novi-iskar.sofia.bg/baneri.html>;
2. Гражданите и организациите могат да подават писмени становища, мнения и предложения по електронен път, на e-mail адрес: info@novi-iskar.bg, в срок до 05 август 2025 г. включително;
3. Писмените становища, мнения и предложения, постъпили в срок, ще бъдат публикувани на интернет страницата на района до 6 август 2025 г. включително.
4. Заключителната дискусия ще се проведе на 11 август 2025 г. от 18:00 ч. в зала № 303, на трети етаж в сградата на Район „Нови Искър“, с адрес: гр. Нови Искър, ул. „Искърско дефиле” № 121.
5. В заключителната дискусия да участват представители на възложителя, като същите ще дават разяснения за обхвата на инвестиционното намерение на присъстващите граждани и представителите на организации. За участие в дискусията ще бъдат поканени лицата, представили писмени становища, мнения и предложения, както и представители на Камарата на инженерите в инвестиционното проектиране, на Камарата на архитектите в България и на Съюза на архитектите в България.
6. Представянето на инвестиционното намерение ще се състои на 22 юли 2025 г. от 18:00 ч. в зала № 303, на трети етаж в сградата на Район „Нови Искър“, с адрес: гр. Нови Искър, ул. „Искърско дефиле” № 121;
7. По време на заключителната дискусия да се води протокол и да се направи аудиозапис. Участвалите граждани и представители на организации да се впишат в присъствен лист;
8. Протоколът от проведената заключителна дискусия и другите материали от общественото обсъждане да се разгледат от Районния експертен съвет по устройство на територията, като се изрази мотивирано становище по всички изказани мнения и предложения.
9. Протоколът от заключителната дискусия и становището на Районния експертен съвет по устройство на територията да се публикуват на интернет страницата на района.

За представители на СО-район „Нови Искър“, който да участва в представяне на инвестиционното намерение и в заключителната дискусия определям:

* Владислав Владимиров – Кмет на СО-район „Нови Искър“;
* инж. Милена Банкова – Началник отдел „ИИБЕ“;
* Любомир Найденов – Младши експерт в отдел „ОСДКСПП“.

Заповедта да се разгласи в деня на издаването и с обявление, което да се постави на таблото в сградата на СО – район „Нови Искър“ и да се публикува на интернет страницата на района, като се изпрати за публикуване на определените за това места в сградата на Направление „Архитектура и градоустройство“ и в раздела за обществени консултации на интернет страницата на Столична община.

Заповедта да се изпрати по електронен път, в деня на издаването и, на регистрираните заинтересовани лица и организации по чл. 26, ал. 3 от Наредба за реда и начина за провеждане на обществени обсъждания в областта на пространственото развитие и устройството на територията на Столична община, и на Камарата на инженерите в инвестиционното проектиране, на Камарата на архитектите в България и на Съюза на архитектите в България.

Информацията за обявлението да се изпрати по електронен път на списъка с управителите на етажната собственост и управителите на сдруженията на собственици, регистрирани по Закона за управление на етажната собственост, наличен в СО – район „Нови Искър“.

Контрол по изпълнението на заповедта възлагам на инж. Ангел Митев – Зам.-кмет „ИИБЕ“ и „УТККС“.

***Съгласувал чрез АИСРНИ:***

*Инж. Милена Банкова*

*Началник отдел „ИИБЕ“*

***Изготвил чрез АИСРНИ:***

*Генади Лазаров*

*Главен юрисконсулт в отдел „ПНАО, ГРАО и ЧР“, 09.07.2025г.*